Държавен вестник, бр. 85, 2018 г., стр. 11

БРОЙ  85	
Д Ъ Р Ж А В Е Н  В Е С Т Н И К 	
СТР.  11  
4. приема проектите за едногодишна, три-
годишна и дългосрочна програма за дейността 
и бюджета на предприятието по предложение 
на изпълнителния директор;
5. определя регистриран одитор или спе-
циализирано одиторско предприятие за не-
зависим финансов одит на предприятието и 
приема годишния финансов отчет;
6. предлага на министъра на енергетиката 
да разреши за всеки отделен случай участието 
на предприятието в международни организа-
ции и в юридически лица с нестопанска цел;
7. взема решения за продажба или за лик-
видация на дълготрайни материални активи, 
за учредяване на вещни права и за отдаване 
под наем на движими или недвижими вещи;
8. представя на министъра на енергетиката 
ежегодно до 31 март на следващата година 
отчет за дейността на предприятието през 
предходната година;
9. взема решения за искане за издаване, 
продължаване на срока, изменение и прекратя-
ване на лицензии или разрешения във връзка 
с предмета на дейност на предприятието;
10. взема решения за провеждане на проце-
дури за възлагане на обществени поръчки по 
чл. 20, ал. 1, т. 1, ал. 2 и ал. 3, т. 1 от Закона 
за обществените поръчки (ЗОП);
11. разработва и предлага за одобряване от 
управителния съвет на фонд „РАО“ методика 
за определяне размера на дължимите вноски 
във фонд „РАО“ от юридическите и физичес­
ките лица, които в резултат на дейността си 
генерират радиоактивни отпадъци;
12. изпълнява други функции, свързани с 
управлението на радиоактивните отпадъци 
и на процеса по извеждане от експлоатация 
на ядрени съоръжения в съответствие с раз-
поредбите на българското и европейското 
законодателство.
(3) Управителният съвет осъществява функ-
циите си по ред, определен в правилата за 
работа на управителния съвет на ДП „РАО“, 
утвърдени от министъра на енергетиката.
(4) Членовете на управителния съвет са 
длъжни да изпълняват задълженията си в 
интерес на предприятието, както и да пазят 
търговска и служебна тайна и престижа на 
предприятието, като не разгласяват информа-
ция, станала им известна при или по повод 
изпълнението на техните задължения, ако 
това би могло да повлияе върху дейността и 
развитието на предприятието.
Чл. 10. (1) Изпълнителният директор:
1. организира и ръководи дейността на 
предприятието в съответствие със законо-
дателството, приетите планове, програми и 
фиксираните финансови рамки;
2. провежда политиката на предприятието 
за осигуряване безопасното и ефективното 
управление на радиоактивните отпадъци;
3. организира и ръководи изпълнението на 
проектите по извеждане от експлоатация на 
ядрени съоръжения;
4. организира и координира дейностите на 
специализираните поделения за управление 
на радиоактивни отпадъци и организира и 
координира дейностите по изграждане на на-
ционално хранилище за погребване на ниско- 
и средноактивни отпадъци по ЗБИЯЕ;
5. организира и ръководи дейностите по 
осигуряване на радиационна защита, ядрена 
безопасност и физическа защита и за осигуря-
ване на защитата на населението и околната 
среда от потенциалното въздействие на съ-
оръженията за управление на радиоактивни 
отпадъци и извеждане от експлоатация, за 
които предприятието има лицензии и/или 
разрешения за експлоатация или за които 
дейността по управление на радиоактивни 
отпадъци е възложена от председателя на 
Агенцията за ядрено регулиране съгласно 
чл. 73, ал. 1 и 3 от ЗБИЯЕ;
6. осигурява и управлява финансовите, ма-
териалните и човешките ресурси, необходими 
при управлението на радиоактивните отпадъци 
и безопасното извеждане от експлоатация на 
ядрени съоръжения;
7. утвърждава щатно разписание, сключва, 
изменя и прекратява трудовите договори, оп-
ределя основните и допълнителните трудови 
възнаграждения, оценява тежестта на нару-
шенията и налага дисциплинарни наказания 
на работниците и служителите и упражнява 
други права на работодател съгласно Кодекса 
на труда;
8. подписва всички документи от името на 
ДП „РАО“ и утвърждава със заповед вътреш-
ните актове на предприятието;
9. взема решения за провеждане на проце-
дури и възлага провеждането на процедури 
по чл. 20, ал. 3, т. 2 и ал. 4 и 5 от ЗОП; 
10. изпълнява специфични правомощия на 
възложител по смисъла на Закона за обществе-
ните поръчки (ЗОП), като назначава комисии 
по подготовка на документации, провеждане 
на процедури по възлагане и сключва догово-
ри с трети лица с оглед осъществяването на 
дейността на предприятието съгласно Закона 
за обществените поръчки и подзаконовите 
нормативни актове;
11. представлява предприятието пред съ-
дилищата, пред държавните органи и пред 
трети лица в страната и в чужбина;
12. отчита се за своята дейност пред 
управителния съвет и пред министъра на 
енергетиката;
13. осъществява сътрудничество с българ-
ски и международни институции и органи-
зации по въпроси, свързани с дейността на 
предприятието;